Folketing
2013-04-26

Der er rigtig mange lærere, der har haft mange følelser i klemme her under lockouten, og som har været meget pressede, og derfor står vi jo nu over for en vigtig opgave med en forsoningsproces. Derfor vil jeg gerne spørge hr. Per Clausen, om han mener, det gavner forsoningen, at han igen og igen står på Folketingets talerstol og omtaler det her lovindgreb, som om det skulle være ensidigt til KL's fordel. Vi har brugt timer på at gennemgå, hvad der rent faktisk ligger i det her lovforslag, så hr. Per Clausen ved godt, at det ikke er korrekt. Mener hr. Per Clausens så virkelig, at det gavner forsoningsprocessen at blive ved med at stå og sige det?